Liverpool vann sterkan sigur í London nú undir kvöldið . Liverpool lagði Tottenham Hotspur að velli 0 : 1 og leiðir deildina sem fyrr . Sterkasta lið Liverpool var sent til leiks eftir allar breytingarnar sem voru gerðar á liðinu á móti Everton um síðustu helgi . Í fyrsta skipti í meira en mánuð höfðu leikmenn Liverpool fengið kærkomið fimm daga frí milli leikja án ferðalaga . Liverpool hóf leikinn af miklum krafti og á 2. mínútu kom hröð sókn fram allan völlinn . Roberto Firmino átti skot úr vítateignum sem bjargað var á línu . Roberto náði frákastinu , gaf á Alex Oxlade-Chamberlain en fast skot hans af stuttu færi fór í stöngina innanverða . Liverpool var mikið með boltann enda léku heimamenn mjög aftarlega á vellinum og reyndu að leggja upp með skyndisóknir . Merkileg leikaðferð á heimavelli ! Á 23. mínútu átti Virgil van Dijk skalla eftir horn en Paulo Gazzaniga varði . Liverpool komst svo yfir á 37. mínútu . Jordan Henderson sýndi harðfylgi með því að skalla boltann inn að markinu . Mohamed Salah fékk boltann og sendi stutta sendingu út til vinstri á Roberto Firmino sem lék á varnarmann , lagði boltann fyrir sig og skoraði með föstu skoti af stuttu færi . Mjög vel gert hjá Roberto og Liverpool komið með verðskuldaða forystu sem stóð í hálfleik . Sama var uppi á teningnum í síðari hálfleik . Liverpool var með boltann löngum stundum og heimamenn biðu eftir mistökum . Lengst af var lítið um færi . Á 57. mínútu átti Serge Aurier skot sem Alisson Becker varði af öryggi . Hinu mengin ógnaði Roberto en Paulo varði . Þegar stundarfjórðungur var eftir fór Tottenham aðeins að reyna að sækja . Son Heung-Min skaut yfir úr góðu færi eftir að Liverpool hafði misst boltann á eigin vallarhelmingi . Þegar átta mínútur voru eftir munaði litlu þegar Giovani Lo Celso fékk sendingu inn að markinu en skot hans af stuttu færi fór framhjá . Á lokamínútunni varði Alisson skot frá Son og sá þar með um að sigur Liverpool var í höfn . Liverpool lék vel í leiknum og sýndi enn og aftur þá baráttu og einbeitingu sem til þurfti að innbyrða sigur á erfiðum útivelli . Vel gert í fyrstu heimsókn Liverpool á nýja heimavöll Tottenham Hotspur !